Nyeste Skilderie af Kiøbenhavn, 1824-01-27
Uagtet Compagniet i de sidste Aar ikke havde havt nogen egentlig Handelsgevinst, saa har dets Tilstand dog i andre Henseender forbedret sig deels ved Jndskrænkning af Udgivter, til Beløb omtrent 9000 Rbdlr. aarligen, deels ved Eftergivelsen af ovenanførte Renter a., saa at man seer sig istand til at lade Jnteressenterne nyde, indtil Aaret 1831, til hvilken Tid Renterne af Gjelden i Holland kan dækkes ved dets Tilgodehavende hos den nederlandske Regjering, Overskudet af de Renter, der indkomme af Compagniets Capital, over 900,000 Rbdlr. i Obligationer, eller noget over 19,000 Rbdlr. i Sedler aarligen, efterat Udgivterne til Bestyrelsen og Betjenterne ere fradragne. Dette udgjør 4 Rbdlr. i Sedler for hver Actie aarligen. Dernæst foreslog Directionen, at maatte bemyndiges af Generalforsamlingen til at opkjøbe Actier til en bestemt Priis. Efter en lang Deliberation blev balloteret paa det Spørgsmaal: "Bør Forslaget udsættes, hvor da vare 108 Stemmer Nei mod 30 Stemmer Ja. Derefter blev endnu engang balloteret om det Spørgsmaal: "Bør Forslaget antages:", hvor da fandtes 111 Stemmer Ja mod 24 Stemmer Nei. Forslaget angaaende Actiers Opkjøb blev i denne Generalforsamling endnu ikke afgjort. - 3) Til Directionen var fra 36 Jnteressenter indkommet et P. M., bestaaende af 8 Poster: 1. at Compagniets Regnskab i Fremtiden maatte blive trykt og uddeelt blandt Jnteressenterne; 2, at en Fortegnelse over deres Navne og Antallet af de Actier, hver af dem eier, ligeledes maatte vorde trykt og uddeelt blandt Actie-Eierne; 3, at ved Valget af Revisorer, Decisorer, Contoirchefer, Capitainer og Negotieassistenter ogsaa de af Jnteressenterne, der besadde fornøden Duelighed dertil, maatte komme i Forslag; 4. at saavel nu ved den ledige Pakhuusforvaltertjeneste, som ved vacante faste Tjenester i Fremtiden, enhver dertil duelig Jnteressent maatte kunne concurrere med de af Compagniets Betienter, der søge derom; 5. at ligesom der 181316 ikkun vare to Directeurer, ogsaa nu, da ingen Udsigt er til, at en Expedition saa snart vil blive foretagen, ingen Directeurer vælges, naar Major Selmers Tid er udløben d. 11 April d. A.; 6. at Decisorernes Tal forandres fra 5 til 3, 7, at naar i Fremtiden en Directeur afgaaer, sammes Gage nedsættes fra 1000 til 500 Rbdlr. r. S.; 8, at Compagniets Factorie i Bengalen, hvis Bekostninger ere uhyre, maa opløses og Betjenterne hjemkaldes. - Herpaa svaredes blandt andet foreløbigen følgende: at Trykningen af Compagniets Regnskab, som desuden altid ligger til Eftersyn for hver Jnteressent, vilde deels medføre stor Bekostning og kun forøge Udgivterne istedet for at de bør indskrænkes, deels skade Compagniet, der maa betragtes som et Handelshuus, der ikke kan være tjent med at offentliggjøre alle sine Anliggender; at Compagniets Betjenter i Forhold til deres lange Tjenesteaar ogsaa have billigt Krav paa Befordring ved ledigt blivende Tjenester, især da de maa ansees meest bekiendte med Forretningernes Natur, at Compagniet ikke kan undvære to Directeurer foruden Justitsdirecteuren, da ellers, i Tilfælde af den Enes Sygdom, ingen kan møde i hans Sted; at en Directeurs Lønning, lige saa lidet her, som ved andre Embeder, kan rette sig efter de PC., der vindes, men at han bør lønnes i Forhold tilhans Embedsforretninger og efter hvad eengang er indført; at Factoriet i Bengalen hverken koster saa uhyre eller med Føie bør opløses. - Generalforsamlingen formeente, at disse Forslags egentlige Afgjørelse burde udsættes til en Extra Generalforsamling, ifølge hvilken Formening hele 3die Post i Convocations-Billetten blev udsat til næste Extra-Generalforsamling. - 4) En Kjøber ved een af Compagniets Auctioner, som er fallit og i hvis Boe intet er at vente, blev Gielden til Compagniet eftergivet med 10 PC. 5) Efter anhørt Decision over det Europæiske Regnskab fra 12 April 1822 til 11 April 1823, blev meddeelt den sædvanlige Qvittering. 6) og 7) Da disse to Poster i ConvocationsBilletten staaer i nøie Forbindelse med 3 Post, blev sammes Afgjørelse ligeledes udsat til at foretages i en Extra-Generalforsamling. - 8) Til Revisor blev valgt Hr. Grosserer Larpent. Generalforsamlingen varede fra om Aftenen Kl. 6 til henimod Kl. 10.